L 52/38
LT
Europos Sąjungos oficialusis leidinys
2023 2 20
XIII PRIEDAS
Labai patogeniškas paukščių gripas (LPPG) 1 DALIS KONKREČIOS SKUBAUS APSAUGINIO SKIEPIJIMO LPPG PREVENCIJOS IR KONTROLĖS TIKSLAIS VYKDYMO SĄLYGOS
1.
Skiepijimo zonos dydis: nėra jokių konkrečių sąlygų.
2.
Aplink skiepijimo zoną esančios zonos dydis: nėra jokių konkrečių sąlygų.
3.
Naudotinos vakcinos tipas: vakcinos, kurių sudėtyje nėra gyvo paukščių gripo viruso (vakcinos, kurių sudėtyje yra gyvo paukščių gripo viruso, susilpnintos ar ne, nenaudojamos).
4.
Mažiausia aprėptis: nėra jokių konkrečių sąlygų.
5.
Tiksliniai gyvūnai/rūšys: naminiai ar nelaisvėje laikomi paukščiai, laikomi į oficialų skiepijimo planą įtrauktuose ūkiuose.
2 DALIS KONKREČIOS SUSTIPRINTOS LABORATORIN ĖS PRIEŽIŪROS, KURI SKUBAUS APSAUGINIO SKIEPIJIMO LPPG PREVENCIJOS IR KONTROLĖS TIKSLAIS METU TURI BŪTI VYKDOMA SKIEPIJIMO ZONOSE IR APLINK SKIEPIJIMO ZONAS ESANČIOSE ZONOSE, SĄLYGOS
Ūkiuose, kuriuose buvo atliktas skubus apsauginis skiepijimas, kas dvi savaites vykdoma laboratorinė priežiūra surenkant mėginius virusologiniams tyrimams atlikti, siekiant nustatyti užsikrėtimo LPPG laukiniu virusu atvejus.
Priežiūra vykdoma taip, kad 95 % patikimumu būtų galima nustatyti 5 % arba mažesnį LPPG viruso paplitimą ūkyje, kuriame gyvūnai paskiepyti.
3 DALIS GYVŪNAI IR PRODUKTAI, KURIUOS DRAUDŽIAMA PERKELTI ARBA VEŽTI, IR NUKRYPTI LEIDŽIANČIOS NUOSTATOS SUTEIKIMO PAGAL 13 STRAIPSNĮ SĄLYGOS SKIEPIJIMO ZONOSE, KURIOSE VYKDOMAS SKUBUS APSAUGINIS SKIEPIJIMAS LPPG PREVENCIJOS IR KONTROLĖS TIKSLAIS
1.
Gyvūnai ir produktai, kuriuos draudžiama perkelti arba vežti: draudžiama perkelti paskiepytus naminius paukščius arba nelaisvėje laikomus paukščius ir vežti jų produktus skiepijimo zonoje ir už jos ribų.
2.
Genetinės medžiagos produktai, kuriuos draudžiama rinkti: netaikoma.
3.
Nukrypti leidžiančios nuostatos suteikimo pagal 13 straipsnio 2 dalies b punkto ii papunktį, 13 straipsnio 3 dalies b punktą ir 13 straipsnio 4 dalies b punktą sąlygos.
perkelti paskiepytus naminius paukščius arba nelaisvėje laikomus paukščius ir vežti jų produktus skiepijimo zonoje ir už jos ribų gali būti leidžiama tik tais atvejais ir tomis pačiomis bendrosiomis ir specialiosiomis sąlygomis, kurie numatyti Deleguotojo reglamento (ES) 2020/687 28, 29 ir 30 straipsniuose, 31 straipsnio 1 dalyje bei 33, 34 ir 37 straipsniuose.
Pasibaigus atsigavimo laikotarpiui, 5 dalies 2–4 punktuose nustatytos priemonės ūkiuose, kuriuose laikomi paskie­ pyti gyvūnai, toliau taikomos tol, kol juose laikomi tokie gyvūnai.